ai4bharat/Pralekha huggingface dataset:
ഉപരാഷ്ട്രപതിയുടെ കാര്യാലയം
തദ്ദേശ സ്വയംഭരണ സ്ഥാപനങ്ങൾക്ക് ആവശ്യമായ '3F'കൾ  ലഭ്യമാക്കാൻ ആവശ്യപ്പെട്ട് ഉപരാഷ്ട്രപതി
ന്യൂ ഡൽഹി: ഏപ്രിൽ 11, 2022
ഗ്രാമീണ തദ്ദേശ സ്വയംഭരണ സ്ഥാപനങ്ങളെ ശക്തിപ്പെടുത്തുന്നതിന് ആവശ്യമായ '3F'കൾ  ലഭ്യമാക്കണമെന്ന് ഉപരാഷ്ട്രപതി ശ്രീ എം വെങ്കയ്യ നായിഡു ഇന്ന് ആഹ്വാനം ചെയ്തു. അവയുടെ സമഗ്രമായ വളർച്ചയ്ക്കൊപ്പം, ദേശീയ വികസന- സുസ്ഥിര വികസന ലക്ഷ്യങ്ങൾ കൈവരിക്കുന്നതിനും ഇത് ആവശ്യമാണെന്നും അദ്ദേഹം ചൂണ്ടിക്കാട്ടി.
പഞ്ചായത്തീരാജ് മന്ത്രാലയം സംഘടിപ്പിച്ച ''സുസ്ഥിര വികസന ലക്ഷ്യങ്ങളുടെ പ്രാദേശികവത്കരണം'' എന്ന ദേശീയ സമ്മേളനം ഉദ്ഘാടനം ചെയ്യുകയായിരുന്നു ഉപരാഷ്ട്രപതി. ഫണ്ടുകൾ, പ്രവർത്തനങ്ങൾ, പ്രവർത്തകർ എന്നീ '3F'കൾ ജില്ലാ പഞ്ചായത്തുകളിൽ നിന്നും താഴെക്കിടയിലുള്ള പഞ്ചായത്തുകളിലേക്ക്, ലഭ്യമാക്കാൻ ആവശ്യമായ നടപടികൾ സ്വീകരിക്കണമെന്ന് അദ്ദേഹം കേന്ദ്ര സർക്കാരിനോടും വിവിധ സംസ്ഥാന ഭരണകൂടങ്ങളോടും ആവശ്യപ്പെട്ടു.
പത്താം ധനകാര്യകമ്മീഷൻ കാലയളവിൽ ഒരു വ്യക്തിക്ക് പ്രതിവർഷം100 രൂപ എന്ന കണക്കിൽ ഗ്രാമീണ തദ്ദേശസ്വയംഭരണ സ്ഥാപനങ്ങൾക്ക് നൽകിയിരുന്ന ധനസഹായം പതിനഞ്ചാം ധനകാര്യ കമ്മീഷൻ കാലയളവിൽ 674 രൂപയായി വർധിപ്പിച്ചത് ഉപരാഷ്ട്രപതി ചൂണ്ടിക്കാട്ടി. എന്നാൽ ഈ ധനസഹായം അവയുടെ അക്കൗണ്ടുകളിലേക്ക് നേരിട്ട് എത്തേണ്ടതുണ്ട് എന്നും, അതിനിടയിൽ മറ്റ് വകമാറ്റങ്ങൾ സംഭവിക്കരുതെന്നും ഉപരാഷ്ട്രപതി ഓർമിപ്പിച്ചു.
ഇന്ത്യയുടെ 70 ശതമാനം ജനങ്ങളും അധിവസിക്കുന്നത് ഗ്രാമീണമേഖലയിൽ ആണെന്ന് ഉപരാഷ്ട്രപതി ചൂണ്ടിക്കാട്ടി . അതുകൊണ്ട് തന്നെ ദേശീയ തലത്തിൽ സുസ്ഥിര വികസന ലക്ഷ്യങ്ങൾ കൈവരിക്കുന്നതിന് ഗ്രാമങ്ങളുടെ താഴെക്കിടയിൽ അതായത് പഞ്ചായത്ത് തലത്തിൽ നടപടികൾ സാധ്യമാക്കേണ്ടതുണ്ടെന്ന് അദ്ദേഹം ഓർമ്മിപ്പിച്ചു.
രാജ്യമെമ്പാടുമുള്ള ഗ്രാമീണ തദ്ദേശ സ്വയംഭരണ സ്ഥാപനങ്ങളിലെ തിരഞ്ഞെടുക്കപ്പെട്ട 31.65 ലക്ഷം ജനപ്രതിനിധികളിൽ 46 ശതമാനം സ്ത്രീകളാണ് എന്നതിൽ ഉപരാഷ്ട്രപതി സന്തുഷ്ടി പ്രകടിപ്പിച്ചു.
e-ഗ്രാം സ്വരാജ് സംവിധാനം 2.38 ലക്ഷം ഗ്രാമപഞ്ചായത്തുകൾ സ്വീകരിച്ചതായി അറിയിച്ച ഉപരാഷ്ട്രപതി, ഭരണനിർവഹണ പ്രവർത്തനങ്ങളിലെ ഡിജിറ്റൽവത്ക്കരണ ലക്ഷ്യങ്ങൾ കൈവരിക്കുന്നതിന് എല്ലാ പഞ്ചായത്തുകളും ഈ സംവിധാനത്തിലേക്ക് മാറേണ്ടതുണ്ടെന്നു അഭിപ്രായപ്പെട്ടു.
കേന്ദ്ര ഗ്രാമീണ വികസന-പഞ്ചായത്തീരാജ് മന്ത്രി ശ്രീ ഗിരിരാജ് സിംഗ്, കേന്ദ്ര ജലശക്തി മന്ത്രി ശ്രീ ഗജേന്ദ്ര സിംഗ് ഷെഖാവത്, ഗ്രാമീണ വികസന മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി ശ്രീ ഫഗ്ഗൻ സിംഗ് കുലസ്തെ, പഞ്ചായത്തീരാജ് മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി ശ്രീ കപിൽ മോരെശ്വർ പാട്ടീൽ, മറ്റ് വിശിഷ്ട വ്യക്തികൾ തുടങ്ങിയവർ ചടങ്ങിൽ സന്നിഹിതരായിരുന്നു
RRTN/SKY
(Visitor Counter : 89
പ്രധാനമന്ത്രിയുടെ ഓഫീസ്
എസ്സിഒ  ഉച്ചകോടിയിൽ പ്രധാനമന്ത്രി നരേന്ദ്ര മോദിയുടെ പരാമർശങ്ങൾ
ബഹുമാന്യരേ,
വെല്ലുവിളി നിറഞ്ഞ ആഗോള-പ്രാദേശികപരിതസ്ഥിതിയിലും ഇക്കൊല്ലം എസ്സിഒയെ ഫലപ്രദമായി നയിക്കുന്നതിനു പ്രസിഡന്റ് മിർസിയോയേവിന് എന്റെ ഹൃദയംഗമമായ അഭിനന്ദനങ്ങൾ.
മഹാമാരിക്കുശേഷം ലോകംമുഴുവൻ ഇന്നു സാമ്പത്തികവീണ്ടെടുക്കലുമായി ബന്ധപ്പെട്ട വെല്ലുവിളികൾ അഭിമുഖീകരിക്കുമ്പോൾ, എസ്സിഒയുടെ പങ്കു വളരെ പ്രധാനമാണ്. എസ്സിഒ അംഗരാജ്യങ്ങളാണ് ആഗോള ജിഡിപിയുടെ ഏകദേശം 30 ശതമാനം സംഭാവനചെയ്യുന്നത്. മാത്രമല്ല, ലോകജനസംഖ്യയുടെ 40 ശതമാനവും എസ്സിഒ രാജ്യങ്ങളിലാണു വസിക്കുന്നതും. എസ്സിഒ അംഗങ്ങൾക്കിടയിലെ സഹകരണം വർധിപ്പിക്കുന്നതിനും പരസ്പരവിശ്വാസത്തിനും ഇന്ത്യ പിന്തുണയേകുന്നു. മഹാമാരിയും യുക്രൈൻ പ്രതിസന്ധിയും ആഗോള വിതരണശൃംഖലയിൽ നിരവധി തടസങ്ങൾ സൃഷ്ടിച്ചു. ഇതിനാൽ ലോകംമുഴുവൻ അഭൂതപൂർവമായ ഊർജ-ഭക്ഷ്യപ്രതിസന്ധി നേരിടുകയാണ്. നമ്മുടെ മേഖലയിൽ വിശ്വസനീയവും പ്രതിരോധശേഷിയുള്ളതും വൈവിധ്യപൂർണവുമായ വിതരണശൃംഖല വികസിപ്പിക്കുന്നതിന് എസ്സിഒ പരിശ്രമിക്കണം. ഇതിനു മികച്ച സമ്പർക്കസൗകര്യങ്ങൾ വേണ്ടതുണ്ട്. അതുപോലെതന്നെ ഗതാഗതത്തിനുള്ള പൂർണ അവകാശം നാമെല്ലാവരും പരസ്പരം നൽകേണ്ടതും പ്രധാനമാണ്.
ബഹുമാന്യരേ,
ഉൽപ്പാദനകേന്ദ്രമാക്കി ഇന്ത്യയെ മാറ്റുന്നതിനുള്ള ഞങ്ങളുടെ പ്രവർത്തനങ്ങൾ പുരോഗമിക്കുകയാണ്. ഇന്ത്യയിലെ യുവ-വൈദഗ്ധ്യ തൊഴിൽശക്തി ഞങ്ങളെ സ്വാഭാവികമായും മത്സരത്തിനു കെൽപ്പുള്ളവരാക്കുന്നു. ഇന്ത്യയുടെ സമ്പദ്വ്യവസ്ഥ ഈ വർഷം 7.5 ശതമാനം വളർച്ച കൈവരിക്കുമെന്നാണു പ്രതീക്ഷിക്കുന്നത്. ഇതു ലോകത്തിലെ ഏറ്റവും വലിയ സമ്പദ്വ്യവസ്ഥകളിലെതന്നെ ഏറ്റവും ഉയർന്ന നിലയിലാകും. ഞങ്ങളുടെ ജനകേന്ദ്രീകൃത വികസനമാതൃകയിൽ സാങ്കേതികവിദ്യയുടെ ശരിയായ ഉപയോഗത്തിലും വളരെയധികം ശ്രദ്ധ ചെലുത്തുന്നു. എല്ലാ മേഖലയിലും ഞങ്ങൾ നവീകരണത്തെ പിന്തുണയ്ക്കുന്നു. ഇന്ന്, ഇന്ത്യയിൽ 70,000ത്തിലധികം സ്റ്റാർട്ടപ്പുകൾ ഉണ്ട്. അതിൽ 100ലധികം യൂണികോണുകളാണ്. ഞങ്ങളുടെ അനുഭവങ്ങൾ എസ്സിഒയിലെ മറ്റു പല അംഗങ്ങൾക്കും ഉപയോഗപ്രദമാകും. ഈ ആവശ്യത്തിനായി, സ്റ്റാർട്ടപ്പുകളിലും നവീകരണത്തിലും പ്രത്യേകമായി പുതിയ പ്രവർത്തകസംഘത്തിനു രൂപംനൽകി എസ്സിഒ അംഗരാജ്യങ്ങളുമായി അനുഭവം പങ്കിടാൻ ഞങ്ങൾ തയ്യാറാണ്.
ബഹുമാന്യരേ,
ലോകം ഇന്നു മറ്റൊരു പ്രധാന വെല്ലുവിളി നേരിടുന്നു - നമ്മുടെ പൗരന്മാർക്കു ഭക്ഷ്യസുരക്ഷ ഉറപ്പാക്കുക എന്നതാണത്. ചെറുധാന്യങ്ങളുടെ കൃഷിയും ഉപഭോഗവും പ്രോത്സാഹിപ്പിക്കുക എന്നതാണ് ഈ പ്രശ്നത്തിനു സാധ്യമായ പരിഹാരം. എസ്സിഒ രാജ്യങ്ങളിൽ മാത്രമല്ല, ലോകത്തിന്റെ പല ഭാഗങ്ങളിലും ആയിരക്കണക്കിനു വർഷങ്ങളായി വളരുന്ന ഭക്ഷ്യയോഗ്യമായ ഒന്നാണു ചെറുധാന്യങ്ങൾ. ഭക്ഷ്യപ്രതിസന്ധി കൈകാര്യം ചെയ്യുന്നതിനുള്ള പരമ്പരാഗതവും പോഷകസമൃദ്ധവും ചെലവുകുറഞ്ഞതുമായ ബദൽകൂടിയാണിത്. 2023 ചെറുധാന്യങ്ങൾക്കായുള്ള അന്താരാഷ്ട്ര വർഷമായിഐക്യരാഷ്ട്രസഭ ആചരിക്കുകയാണ്. എസ്സിഒയുടെ കീഴിൽ ‘ചെറുധാന്യ ഭക്ഷ്യോത്സവം’ സംഘടിപ്പിക്കുന്നതു പരിഗണിക്കണം.
ചികിത്സാ-സൗഖ്യ വിനോദസഞ്ചാരത്തിന്റെ കാര്യത്തിൽ ലോകത്ത് ഏറ്റവുമധികം പ്രാപ്തിയുള്ള സ്ഥലങ്ങളിലൊന്നാണ് ഇന്ത്യ. ലോകാരോഗ്യസംഘടനയുടെ പരമ്പരാഗതവൈദ്യത്തിനായുള്ള ആഗോളകേന്ദ്രം 2022 ഏപ്രിലിൽ ഗുജറാത്തിൽ ഉദ്ഘാടനംചെയ്തു. പരമ്പരാഗത വൈദ്യശാസ്ത്രത്തിനുള്ള ലോകാരോഗ്യ സംഘടനയുടെ ആദ്യത്തേതു മാത്രമല്ല, ഒരേയൊരു ആഗോള കേന്ദ്രംകൂടിയാണിത്. എസ്സിഒ രാജ്യങ്ങൾക്കിടയിൽ പരമ്പരാഗത വൈദ്യശാസ്ത്രത്തിൽ സഹകരണം വർധിപ്പിക്കണം. ഇതിനായി, പരമ്പരാഗത വൈദ്യശാസ്ത്രത്തിൽ പുതിയ എസ്സിഒ പ്രവർത്തകസംഘത്തിന് ഇന്ത്യ മുൻകൈയെടുക്കും.
ഉപസംഹരിക്കുംമുമ്പ്, ഇന്നത്തെ യോഗം മികച്ച രീതിയിൽ നടത്തിയതിനും ഊഷ്മളമായ ആതിഥ്യമര്യാദയ്ക്കും പ്രസിഡന്റ് മിർസിയോയേവിനു ഞാൻ വീണ്ടും നന്ദിപറയുന്നു.
വളരെ നന്ദി!
-ND-
(
തൊഴില്, ഉദ്യോഗ മന്ത്രാലയം
എംപ്ലോയിസ്സ്റ്റേറ്റ് ഇൻഷുറൻസ് കോർപറേഷനു കീഴിലെ ആരോഗ്യസേവനങ്ങൾ
ന്യൂഡൽഹി , മാർച്ച് 15, 2021
പദ്ധതികളുടെയുംഅതുവഴി ആരോഗ്യ സേവനങ്ങളുടെയും കവറേജ്ഇന്ത്യയിലെ എല്ലാ ജില്ലകളിലേക്കും ഘട്ടംഘട്ടമായി വ്യാപിപ്പിക്കാൻ എംപ്ലോയീസ് സ്റ്റേറ്റ് ഇൻഷുറൻസ്  കോർപ്പറേഷൻതീരുമാനിച്ചു. കൂടാതെ, ഇ എസ് ഐ ഗുണഭോക്താക്കൾക്കു കൂടുതൽസേവനത്തിനായി പുതിയ ഡിസ്പെൻസറികളും ആശുപത്രികളുംതുറക്കുകഎന്നത് ഒരു തുടർ പ്രക്രിയ ആണ്.
ഇ.എസ്.ഐസ്കീമുകളുടെ ഗുണഭോക്താക്കൾക്ക് പുറമെ, ഉപയോഗത്തിലില്ലാത്ത ഇ.എസ്.ഐ.സി ആശുപത്രികളുടെ ആരോഗ്യ സേവനങ്ങൾ ഇൻഷുർ ചെയ്യാത്തവർക്കും ലഭ്യമാക്കിയിട്ടുണ്ട്.
1948 ലെ ഇ എസ് ഐ നിയമത്തിന്റെ പരിധിയിൽ വരുന്ന ഫാക്ടറികളിലുംസ്ഥാപനങ്ങളിലും ജോലി ചെയ്യുന്ന പ്രതിമാസം 21000 രൂപ വരെ വേതനം ഉള്ള തൊഴിലാളികൾക്ക് ഈസേവനത്തിന്റെ ആനുകൂല്യം ലഭിക്കുന്നതാണ് .
ഇ.എസ്.ഐ പദ്ധതികളുടെനടപ്പാക്കൽ 2015-16ൽ 393 ജില്ലകളിൽ ആയിരുന്നത് ഇപ്പോൾ 575 ജില്ലകളിലേക്ക് വ്യാപിപ്പിച്ചു
.കേന്ദ്ര തൊഴിൽവകുപ്പ് മന്ത്രി ശ്രീ സന്തോഷ് കുമാർ ഗാംഗ്വർ ഇന്ന് ലോകസഭയിൽ രേഖാമൂലം അറിയിച്ചതാണിത്.
IE/SKY
പ്രധാനമന്ത്രിയുടെ ഓഫീസ്
ഷാങ്ഹായി സഹകരണ സംഘടനയിലെ  രാഷ്ട്രത്തലവന്മാരുടെ 21 -ാമത് യോഗം താജിക്കിസ്ഥാനിലെ ദുഷാൻബെയിൽ നാളെ ചേരും
ഷാങ്ഹായി സഹകരണ സംഘടനയിലെ രാഷ്ട്രത്തലവന്മാരുടെ 21 -ാമത് യോഗം താജിക്കിസ്ഥാനിലെ ദുഷാൻബെയിൽ ഹൈബ്രിഡ് ഫോർമാറ്റിൽ നാളെ ചേരും .
യോഗത്തിൽ താജിക്കിസ്ഥാൻ പ്രസിഡന്റ് ഇമോമാലി റഹ്മോൻ ആധ്യക്ഷം വഹിക്കും. പ്രധാനമന്ത്രി ശ്രീ നരേന്ദ്ര മോദി ഇന്ത്യൻ സംഘത്തെ നയിക്കുകയും വീഡിയോ-ലിങ്ക് വഴി ഉച്ചകോടിയുടെ പ്ലീനറി സെഷനെ അഭിസംബോധന ചെയ്യുകയും ചെയ്യും. ദുഷാൻബെയിൽ ഇന്ത്യയെ പ്രതിനിധീകരിക്കുന്നത് വിദേശകാര്യ മന്ത്രി ഡോ.എസ്. ജയശങ്കറാണ്.
എസ്സിഒ ഉച്ചകോടിയിൽ എസ്സിഒ അംഗരാജ്യങ്ങൾ, നിരീക്ഷക രാജ്യങ്ങൾ , എസ്സിഒ സെക്രട്ടറി ജനറൽ, എസ്സിഒ റീജിയണൽ ടെററിസ്റ്റ് ആന്റി സ്ട്രക്ചർ  എക്സിക്യൂട്ടീവ് ഡയറക്ടർ, തുർക്ക്മെനിസ്ഥാൻ പ്രസിഡന്റ്, മറ്റ് ക്ഷണിക്കപ്പെട്ട അതിഥികൾ എന്നിവർ പങ്കെടുക്കും.
(ഇത്തരത്തിൽ ഒരു ഹൈബ്രിഡ് ഫോർമാറ്റിൽ നടക്കുന്ന ആദ്യ എസ്സിഒ ഉച്ചകോടിയും എസ്സിഒയുടെ ഒരു പൂർണ്ണ അംഗമായി ഇന്ത്യ പങ്കെടുക്കുന്ന നാലാമത്തെ ഉച്ചകോടിയുമാണ്. സംഘടന ഈ വർഷം അതിന്റെ ഇരുപതാം വാർഷികം ആഘോഷിക്കുന്നതിനാൽ ഈ ഉച്ചകോടി പ്രാധാന്യം അർഹിക്കുന്നു. ഉച്ചകോടിയിൽ, നേതാക്കൾ കഴിഞ്ഞ രണ്ട് ദശകങ്ങളിലെ സംഘടനയുടെ പ്രവർത്തനങ്ങൾ അവലോകനം ചെയ്യുന്നതോടൊപ്പം ഭാവി സഹകരണത്തിന്റെ അവസ്ഥയും സാധ്യതകളും ചർച്ച ചെയ്യും. മേഖലയിലും അന്താരാഷ്ട്ര തലത്തിലും പ്രാധാന്യമുള്ള വിഷയങ്ങളും ചർച്ച ചെയ്യപ്പെടുമെന്ന് പ്രതീക്ഷിക്കുന്നു
പ്രധാനമന്ത്രിയുടെ ഓഫീസ്
വിശ്വകർമ ജയന്തി ദിനത്തിൽ പ്രധാനമന്ത്രി ഭഗവാൻ വിശ്വകർമയ്ക്ക് പ്രണാമം അർപ്പിച്ചു
വിശ്വകർമ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ഭഗവാൻ വിശ്വകർമയ്ക്ക് പ്രണാമം അർപ്പിച്ചു.
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു;
"ഭഗവാൻ വിശ്വകർമ്മയ്ക്ക് ആദരാഞ്ജലികൾ. അർപ്പണബോധത്തോടെയും വൈദഗ്ധ്യത്തോടെയും ലോകത്തെ നവീകരിക്കാനും രൂപപ്പെടുത്താനും അദ്ദേഹത്തിന്റെ അനുഗ്രഹങ്ങൾ നമുക്കെല്ലാവർക്കും പ്രചോദനമാകട്ടെ.
മന്ത്രിസഭ
നിലവിലുള്ള ഫാര്മസ്യൂട്ടിക്കല് വാങ്ങല് നയം പുതുക്കാന് കേന്ദ്ര മന്ത്രിസഭായോഗം തീരുമാനിച്ചു
കേന്ദ്ര പൊതുമേഖല ഫാര്സ്യൂട്ടിക്കല് കമ്പനികളുടെ അടച്ചുപൂട്ടല്/ തന്ത്രപരമായ ഓഹരി വില്പ്പന എന്നിവ പൂര്ത്തിയാകുന്നതുവരെ ഇവയുടെ ഫാര്മസ്യൂട്ടിക്കല് വാങ്ങല് നയം ദീര്ഘിപ്പിക്കാന്/പുതുക്കാന് പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തില് ചേര്ന്ന കേന്ദ്ര മന്ത്രിസഭായോഗം തീരുമാനിച്ചു.
പ്രധാനപ്പെട്ട നേട്ടങ്ങള്:
നയം ദീര്ഘിപ്പിക്കല്/ പുതുക്കലിലൂടെ കേന്ദ്ര പൊതുമേഖലയിലുള്ള ഫാര്മാ കമ്പനികള്ക്ക് അവരുടെ നിലവിലെ സൗകര്യങ്ങള് പരമാവധി പ്രയോജനപ്പെടുത്താന് കഴിയും. ഇതിലൂടെ അവര്ക്ക് ജീവനക്കാരുടെ ശമ്പളത്തിന് വേണ്ട വരുമാനം കണ്ടെത്താം, വളരെ വിലപിടിപ്പുള്ളതും സങ്കീര്ണ്ണവുമായ യന്ത്രങ്ങളെ പ്രവര്ത്തനനിലവാരത്തില് സംരക്ഷിക്കാം. ഇതിലൂടെ വില്പ്പനയ്ക്കുള്ള കേന്ദ്ര പൊതുമേഖല സ്ഥാപനങ്ങള്ക്ക് കൈമാറ്റസമയത്ത് നല്ല വില ലഭിക്കാനും സഹായിക്കും. ഓഹരിവില്പ്പന നടത്തുന്ന കേന്ദ്ര പൊതുമേഖല സ്ഥാനപങ്ങള്ക്ക് കൂടുതല് മൂല്യം ലഭിക്കുന്നതിനും ഇത് ഉപകരിക്കും.
പശ്ചാത്തലം:
കേന്ദ്ര പൊതുമേഖല ഫാര്മാ സ്ഥാപനങ്ങളും അവയുടെ ഉപ വിഭാഗങ്ങളും നിര്മ്മിക്കുന്ന 103 ഇനം മരുന്നുകള്ക്കായി അഞ്ചുവര്ഷ കാലയവളിലേക്ക് ഫാര്മസ്യൂട്ടിക്കല് വാങ്ങല് നയം 2013 ഒക്ടോബര് 31നാണ് മന്ത്രിസഭ അംഗീകരിച്ചത്. കേന്ദ്ര/സംസ്ഥാന വകുപ്പുകള്ക്കും അവയുടെ പൊതുമേഖലാ സ്ഥാപനങ്ങളുടെയും മറ്റും പര്ച്ചേസില് ഈ നയം പ്രായോഗികമായിരുന്നു. ദേശീയ ഫാര്മസ്യൂട്ടിക്കല് വിലനിര്ണ്ണയ അതോറിറ്റി യാണ് വിലനിര്ണ്ണയിച്ചിരുന്നത്. വാങ്ങല് സ്ഥാപനങ്ങള്ക്ക് കേന്ദ്ര പൊതുമേഖലാ ഫാര്മാ സ്ഥാപനങ്ങളില് നിന്നോ അവയുടെ ഉപസ്ഥാപനങ്ങളില് നിന്നോ ഡ്രഗസ് ആന്റ് കോസ്മെറ്റിക്സ് നിയമത്തിലെ ഷെഡ്യൂള് എം ലെ മികച്ച ഉല്പ്പാദന പ്രവര്ത്തന മാനദണ്ഡപ്രകാരമുള്ളവ വാങ്ങാനാകും. ഈ നയത്തിന്റെ കാലാവധി 2018 ഡിസംബര് 9ന് അവസാനിച്ചിരുന്നു.
അതേസമയം 2016 ഡിസംബര് 28ന് ഇന്ത്യന് ഡ്രഗ്സ് ആന്റ് ഫാര്മസ്യൂട്ടിക്കല് ലിമിറ്റഡ് , രാജസ്ഥാന് ഡ്രഗ്സ് ആന്റ് ഫാര്മസ്യൂട്ടിക്കല്സ് ലിമിറ്റഡ്  എന്നിവ അടച്ചുപൂട്ടുന്നതിനും ഹിന്ദുസ്ഥാന് ആന്റിബയോട്ടിക്സ് ലിമിറ്റഡും  ബംഗാള് കെമിക്കല്സ് ആന്റ് ഫാര്മസ്യൂട്ടിക്കല് ലിമിറ്റഡും അവയുടെ പക്കലുള്ള അധികഭൂമി ഗവണ്മെന്റ് ഏജന്സികള്ക്ക് വിറ്റ് ബാദ്ധ്യതകള് തീര്ത്തശേഷം വില്ക്കുന്നതിനും തീരുമാനിച്ചിരുന്നു. അതിനുശേഷം അധികഭൂമി പബ്ലിക്ക് എന്റര്പ്രൈസസ് വകുപ്പിന്റെ പരിഷ്ക്കരിച്ച മാനദണ്ഡപ്രകാരം വില്പ്പന നടത്തുന്നതിന് മന്ത്രിസഭായോഗം 2018 ജൂണ് 17ല് തീരുമാനം പരിഷ്ക്കരിച്ചിരുന്നു. ഇതിന്റെ തുടര്ച്ചയായി സാമ്പത്തികകാര്യങ്ങള്ക്കായുള്ള മന്ത്രിസഭാ സമിതി അഞ്ചാമത്തെ കേന്ദ്ര ഫാര്മസ്യൂട്ടിക്കല് പൊതുമേഖലസ്ഥാപനമായ കര്ണാടക ആന്റി ബയോട്ടിക്സ് ആന്റ ഫാര്മസ്യൂട്ടിക്കല്സ് ലിമിറ്റഡിലെ ഇന്ത്യാ ഗവണ്മെന്റിന്റെ 100% ഓഹരികളും വില്ക്കുന്നതിന് 2017 നവംബര് 1ന് തീരുമാനിച്ചിരുന്നു.
കേന്ദ്ര പൊതുമേഖലയിലെ ഫാര്മകളുടെ അന്തിമ അടച്ചുപൂട്ടല്/വില്പ്പന വരെ നയം തുടരണമെന്ന നിര്ദ്ദേശമുണ്ടായിരുന്നു.
(MRD
റോഡ് ഗതാഗത, ഹൈവേ മന്ത്രാലയം
റോഡുകള് കൂടുതല് സുരക്ഷിതമാക്കാന് കേന്ദ്രം പ്രതിജ്ഞാബദ്ധം - കേന്ദ്ര മന്ത്രി നിതിന് ഗഡ്കരി
രാജ്യത്ത് റോഡ് സുരക്ഷിതത്വം വര്ദ്ധിപ്പിക്കുന്നതിന് അപകട സാദ്ധ്യതയുള്ള ബ്ലാക്ക് സ്പോട്ടുകള് ഇല്ലാതാക്കുന്നതിന് ലോക ബാങ്കും, ഏഷ്യന് വികസന ബാങ്കും ഏഴായിരം കോടി രൂപ വീതമുള്ള പദ്ധതികള്ക്ക് അംഗീകാരം നല്കിയിട്ടുണ്ടെന്ന് കേന്ദ്ര റോഡ് ഗതാഗത ഹൈവേയ്സ് മന്ത്രി ശ്രീ. നിതിന് ഗഡ്കരി പറഞ്ഞു. കഴിഞ്ഞ അഞ്ച് വര്ഷത്തിനിടെ രാജ്യത്തെ റോഡപകടങ്ങളില് ഉണ്ടായ നാല് ശതമാനം വര്ദ്ധനയില് ആശങ്ക രേഖപ്പെടുത്തിയ അദ്ദേഹം റോഡ് സുരക്ഷ സംബന്ധിച്ച് ജനങ്ങളെ കൂടുതല് ബോധവല്കരിക്കേണ്ടതിന്റെ പ്രാധാന്യം എടുത്തു പറഞ്ഞു. ന്യൂഡല്ഹിയില് റോഡ് സുരക്ഷ സംബന്ധിച്ച പരിപാടിയില് സംസാരിക്കുകയായിരുന്നു ശ്രീ. നിതിന് ഗഡ്കരി.
(ഓരോ വര്ഷവും രാജ്യത്തുണ്ടാകുന്ന നാലര ലക്ഷത്തോളം റോഡപകടങ്ങളില് ഒന്നരലക്ഷത്തിലേറെ പേര്ക്ക് ജീവന് നഷ്ടപ്പെടുകയാണെന്ന് ചടങ്ങില് സംസാരിച്ച രാജ്യരക്ഷാ മന്ത്രി ശ്രീ. രാജ്നാഥ് സിംഗ് ചൂണ്ടിക്കാട്ടി. റോഡപകടങ്ങള് കുറയ്ക്കാന് ബന്ധപ്പെട്ട എല്ലാവരുടേയും കൂട്ടായ ശ്രമങ്ങള് അനിവാര്യമാ ണെന്നും അദ്ദേഹം പറഞ്ഞു.
റോഡപകടങ്ങള് കുറയ്ക്കുന്നതില് മികച്ച പ്രകടനം കാഴ്ച വച്ച സംസ്ഥാനത്തിനുള്ള അവാര്ഡ് ചടങ്ങില് തമിഴ്നാടിന് സമ്മാനിച്ചു.
ND/MRD
വിദ്യാഭ്യാസ മന്ത്രാലയം
NIOS മുഖേന സ്കൂൾ വിദ്യാഭ്യാസ, സാക്ഷരതാ വകുപ്പ് അഗ്നിപഥ് പദ്ധതിയ്ക്ക് പിന്തുണ നൽകും
"അഗ്നിപഥ്" സംരംഭത്തെ പിന്തുണയ്ക്കുന്നതിനായി, സ്കൂൾ വിദ്യാഭ്യാസ, സാക്ഷരതാ വകുപ്പിന്റെ കീഴിലുള്ള സ്വയംഭരണ സ്ഥാപനമായ നാഷണൽ ഇൻസ്റ്റിറ്റ്യൂട്ട് ഓഫ് ഓപ്പൺ സ്കൂളിംഗ്, രാജ്യരക്ഷാ അധികാരികളുമായി കൂടിയാലോചിച്ച്, പത്താം ക്ലാസ് പാസായ അഗ്നിവീരന്മാർക്ക് അവരുടെ സേവന മേഖലയിൽ പ്രസക്തമായ കോഴ്സുകൾ ലഭ്യമാക്കിക്കൊണ്ട്, 12-ാം ക്ലാസ് പാസ് സർട്ടിഫിക്കറ്റ് നേടാൻ കഴിയുന്ന തരത്തിൽ തുടർ വിദ്യാഭ്യാസത്തിനുള്ള പ്രത്യേക പദ്ധതി ആരംഭിക്കുന്നു. ഈ സർട്ടിഫിക്കറ്റ് രാജ്യത്തുടനീളം തൊഴിൽ ആവശ്യങ്ങൾക്കും ഉന്നത വിദ്യാഭ്യാസ ആവശ്യങ്ങൾക്കും അംഗീകരിക്കപ്പെട്ടതായിരിക്കും. ഭാവി ജീവിതത്തിൽ, സമൂഹത്തിൽ ഉത്പാദനപരമായ പങ്ക് വഹിക്കാനുള്ള മതിയായ വിദ്യാഭ്യാസ യോഗ്യതയും വൈദഗ്ധ്യവും നേടുന്നതിന് അഗ്നിവീരന്മാർക്ക് ഇത് പ്രയോജനം ചെയ്യും.
NIOS - ന്റെ ഈ പ്രത്യേക പദ്ധതിയിൽ എൻറോൾമെന്റ്, കോഴ്സുകളുടെ വികസനം, വിദ്യാർത്ഥികളുടെ പിന്തുണ, സ്വയം പഠന സാമഗ്രികൾ നൽകൽ, പഠന കേന്ദ്രങ്ങളുടെ അക്രഡിറ്റേഷൻ, വ്യക്തിഗത സമ്പർക്ക പരിപാടി, മൂല്യനിർണ്ണയം, സർട്ടിഫിക്കേഷൻ എന്നിവ ഉൾപ്പെടുന്നു. തീർത്തും ഉപയോക്തൃ സൗഹൃദവും ആർക്കും എവിടെനിന്നും ചേരാവുന്നതുമായ NIOS-ന്റെ ഓപ്പൺ സ്കൂൾ സമ്പ്രദായം അഗ്നിപഥ് പദ്ധതിയ്ക്ക് കീഴിലുള്ള അഗ്നിവീരന്മാർക്ക് വേണ്ടി സദാ വാതിലുകൾ തുറന്നിട്ടിരിക്കുന്നു.
RRTN
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 10.12.2020
ഇതുവരെ:
ഇന്ത്യയില് കോവിഡ് പരിശോധനകള് 15 കോടി പിന്നിട്ടു; കഴിഞ്ഞ പത്ത് ദിവസത്തില് ഒരു കോടി പരിശോധനകള്
കഴിഞ്ഞ 24 മണിക്കൂറില് രാജ്യത്ത് 31,521 പേരാണ് കോവിഡ് പോസിറ്റീവായത്; 37, 725 പേര് രോഗ മുക്തരായി
ചികിത്സയില് ഉള്ളവരുടെ എണ്ണം 3,72,293 ആയി; ഇത് ആകെ കോവിഡ് രോഗികളുടെ 3.81 ശതമാനം
#Unite2FightCorona
#IndiaFightsCorona
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
ഇന്ത്യയില് കോവിഡ് പരിശോധനകളില് വന്വര്ധന. ആകെ പരിശോധനകള് 15 കോടി പിന്നിട്ടു: കോവിഡ് 19 ന് എതിരായ പോരാട്ടത്തില് മറ്റൊരു നാഴികക്കല്ല് ഇന്ത്യ പിന്നിട്ടു. ആകെ പരിശോധനകളുടെ എണ്ണം 15 കോടി കടന്നു.9,22,959 സാമ്പിളുകളാണ് കഴിഞ്ഞ 24 മണിക്കൂറില് പരിശോധിച്ചത്. ഇതോടെ ആകെ പരിശോധനകളുടെ എണ്ണം15,07,59,726 ആയി. കേവലം പത്ത് ദിവസങ്ങള് കൊണ്ടാണ് അവസാനത്തെ ഒരു കോടി പരിശോധനകള് നടത്തിയത്. സമഗ്രവും വിപുലവുമായ പരിശോധനാ സംവിധാനം ആണ് രാജ്യത്തെ കോവിഡ് ടെസ്റ്റ് പോസിറ്റിവിറ്റി നിരക്ക് കുറയ്ക്കാന് സഹായിക്കുന്നത്.
വിശദാംശങ്ങള്ക്ക്: https://pib.gov.in/PressReleasePage.aspx?PRID=1679606
പുതിയ പാര്ലമെന്റ് കെട്ടിടത്തിന് പ്രധാനമന്ത്രി ശിലാസ്ഥാപനം നടത്തി
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1679673
പുതിയ പാര്ലമെന്റ് കെട്ടിടത്തിന് ശിലാസ്ഥാപനം നടത്തുന്ന ചടങ്ങില് പ്രധാനമന്ത്രി നടത്തിയ പ്രസംഗത്തിന്റെ പൂര്ണ്ണരൂപം
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1679689
ആറാമത് ഇന്ത്യ ഇന്റര്നാഷണല് സയന്സ് ഫെസ്റ്റിവല് 2020ന്റെ ഭാഗമായി ജബല്പൂരിലെ ഐസിഎംആര്-നാഷണല് ഇന്സ്റ്റിറ്റ്യൂട്ട് ഓഫ് റിസര്ച്ച് ഇന് ട്രൈബല് ഹെല്ത്ത് നടത്തിയ വെര്ച്വല് കര്ട്ടന് റെയ്സര് ചടങ്ങിനെ ഡോ. ഹര്ഷ് വര്ദ്ധന് അഭിസംബോധന ചെയ്തു
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1679632
ജിഎസ്ടി നഷ്ടപരിഹാരത്തിലെ കുറവ് നികത്തുന്നതിന് സംസ്ഥാനങ്ങള്ക്ക് നല്കുന്ന വായ്പയുടെ ആറാം ഗഡുവായി 6000 കോടി രൂപ കേന്ദ്രം നല്കി
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1679433
നവംബര് വരെ എംഎസ്എംഇകള്ക്ക് 21,000 കോടി രൂപയിലധികം രൂപ പ്രതിഫലമായി നല്കുന്നതിനും ഉയര്ന്ന സംഭരണത്തിലേക്കും നയിച്ച പരിശ്രമങ്ങളെ ധനമന്ത്രി അഭിനന്ദിച്ചു
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1679667
ഇന്ത്യയും യുഎന് അധിഷ്ഠിത ബെറ്റര് ദാന് ക്യാഷ് അലയന്സുമായി ചേര്ന്ന് സംയുക്ത പിയര് ലേണിങ്ങ് എക്സ്ചേഞ്ച് പ്രോഗ്രാം സംഘടിപ്പിച്ചു
വിശദാംശങ്ങള്ക്ക്: https://pib.gov.in/PressReleasePage.aspx?PRID=1679436
വരാൻപോകുന്ന മത്സര പരീക്ഷകളുടെയും ബോര്ഡ് പരീക്ഷകളുടെയും പശ്ചാത്തലത്തിൽ, കേന്ദ്ര വിദ്യാഭ്യാസ വകുപ്പ് മന്ത്രി, അധ്യാപകർ, രക്ഷകർത്താക്കൾ, വിദ്യാർഥികൾ എന്നിവരുമായി വെർച്ച്വൽ ആയി ആശയവിനിമയം നടത്തി
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1679656
2021ലെ ഹജ്ജിന് അപേക്ഷ സമര്പ്പിക്കാനുള്ള അവസാന തീയതി ജനുവരി 10 വരെ നീട്ടി
വിശദാംശങ്ങള്ക്ക്: :https://pib.gov.in/PressReleseDetail.aspx?PRID=1679640
മഹാരാഷ്ട്രയിലെ ലതൂരില് 8797 ദിവ്യാംഗര്ക്ക് എയ്ഡ്സ് പ്രതിരോധ, സഹായക ഉപകരണങ്ങള് നല്കുന്ന എഡിഐപി ക്യാംപ് ശ്രീ തവര്ചന്ദ് ഗേഹ് ലോട്ട് ഉദ്ഘാടനം ചെയ്തു.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1679669
സാങ്കേതിക വിദ്യ സഹകരണത്തിന് പറ്റിയ മേഖലകള് ഇന്ത്യയിലെയും പോര്ച്ചുഗലിലെയും ഗവണ്മെന്റുകളും അക്കാദമിക, വ്യാവസായിക പ്രതിനിധികളും ചര്ച്ച ചെയ്തു
വിശദാംശങ്ങള്ക്ക്: https://pib.gov.in/PressReleasePage.aspx?PRID=1679458
പ്രധാനമന്ത്രിയുടെ ഓഫീസ്
വാരാണസിയെ 2022 ലെ എസ്.സി.ഒ ഉച്ചകോടി ആദ്യത്തെ എസ്.സി.ഒ ടൂറിസം ആന്റ് കള്ച്ചറല് തലസ്ഥാനമായി നാമനിര്ദ്ദേശം ചെയ്തു
ഉസ്ബെക്കിസ്ഥാനിലെ സമര്ഖണ്ഡില് 2022സെപ്റ്റംബര് 16, -ന് നടന്ന ഷാങ്ഹായ് സഹകരണ സംഘടനയുടെ  രാഷ്ട്രത്ത ലവന്മാരുടെ 22-ാമത് യോഗത്തില് വാരാണസി നഗരത്തെ 2022-2023 കാലയളവില് എസ്.സി.ഒ യുടെ ആദ്യത്തെ വിനോദസഞ്ചാര സാംസ്ക്കാരിക തലസ്ഥാനമായി നാമനിര്ദ്ദേശം ചെയ്തു. പ്രധാനമന്ത്രി ശ്രീ നരേന്ദ്ര മോദി ഉച്ചകോടിയില് പങ്കെടുത്തിരുന്നു.
വാരാണസിയെ ആദ്യത്തെ എസ്.സി.ഒ ടൂറിസം ആന്റ് കള്ച്ചറല് തലസ്ഥാനമായി നാമനിര്ദ്ദേശം ചെയ്യുന്നതിലൂടെ ഇന്ത്യയും എസ്.സി.ഒ അംഗരാജ്യങ്ങളും തമ്മിലുള്ള ടൂറിസം, സാംസ്കാരിക, മാനുഷിക വിനിമയങ്ങളെ പ്രോത്സാഹിപ്പിക്കും. എസ്.സി.ഒയിലെ അംഗരാജ്യങ്ങളുമായി, പ്രത്യേകിച്ച് മദ്ധ്യേഷന് റിപ്പബ്ലിക്കുകളുമായുള്ള ഇന്ത്യയുടെ പുരാതന നാഗരിക ബന്ധങ്ങളെയും ഇത് അടിവരയിടും.
ഈ പ്രധാന സാംസ്കാരിക പരിപാടിയുടെ ചട്ടക്കൂടിന് കീഴില്, 2022-23 കാലയളവില് വാരാണസിയില് നിരവധി പരിപാടികള് സംഘടിപ്പിക്കുകയും, ഇതില് പങ്കെടുക്കാനായി എസ്.സി.ഒ അംഗരാജ്യങ്ങളില് നിന്നുള്ള അതിഥികളെ ക്ഷണിക്കുകയും ചെയ്യും. ഇന്ഡോളജിസ്റ്റുകള് , പണ്ഡിതന്മാര്, രചയിതാക്കള്, സംഗീതജ്ഞര്, കലാകാരന്മാര്, ഫോട്ടോ ജേണലിസ്റ്റുകള്, ട്രാവല് ബ്ലോഗര്മാര്, മറ്റ് ക്ഷണിക്കപ്പെട്ട അതിഥികള് എന്നിവരെ ഈ പരിപാടികള് ആകര്ഷിക്കുമെന്ന് പ്രതീക്ഷിക്കുന്നു.
എസ്.സി.ഒ അംഗരാജ്യങ്ങള് തമ്മില് സാംസ്കാരിക, വിനോദസഞ്ചാര മേഖലകളിലെ സഹകരണം പ്രോത്സാഹിപ്പിക്കുക എന്ന ലക്ഷ്യത്തോടെ 2021ലെ ദുഷാന്ബെ എസ്.സി.ഒ ഉച്ചകോടിയിലാണ് എസ്.സി.ഒ ടൂറിസം, കള്ച്ചറല് തലസ്ഥാനത്തെ നാമനിര്ദ്ദേശം ചെയ്യുന്നതിനുള്ള നിബന്ധനകള് അംഗീകരിച്ചത്.
--ND--
(
രാജ്യരക്ഷാ മന്ത്രാലയം
വിജയ ദീപശിഖക്ക് രാജ്ഭവനില് സ്വീകരണം നല്കി
(1971 ല് നടന്ന യുദ്ധത്തില് പാകിസ്ഥാനെതിരെ ഇന്ത്യ കൈവരിച്ച വിജയത്തിന്റെ സുവര്ണ്ണജൂബിലി ആഘോഷത്തിന്റെ ഭാഗമായി തലസ്ഥാനത്ത് എത്തിയ ദീപശിഖക്ക് രാജ്ഭവനില് വച്ച് കേരളാ ഗവര്ണര് ശ്രീ. മുഹമ്മദ് ആരിഫ് ഖാന് സ്വീകരണം നല്കി. പാങ്ങോട് സൈനിക കേന്ദ്ര മേധാവി ബ്രിഗേഡിയര് കാര്ത്തിക് ശേഷാദ്രിയില് നിന്നും ഗവര്ണര് ദീപശിഖ ഏറ്റുവാങ്ങി. രാജ്ഭവനിലെയും പാങ്ങോട് സൈനിക കേന്ദ്രത്തിലേയും മുതിര്ന്ന ഉദ്യോഗസ്ഥര് ചടങ്ങില് പങ്കെടുത്തു.
മന്ത്രിസഭ
ഇന്ത്യയും ബില് & മെലിന്ഡ ഗേറ്റ്സ് ഫൗണ്ടേഷനും തമ്മില് ആരോഗ്യരംഗത്തെ സഹകരണം സംബന്ധിച്ച ധാരണാപത്രത്തിന് മന്ത്രിസഭയുടെ അംഗീകാരം
ആരോഗ്യ രംഗത്ത് കേന്ദ്ര ആരോഗ്യ കുടുംബക്ഷേമ മന്ത്രാലയവും, ബില് & മെലിന്ഡ ഗേറ്റ്സ് ഫൗണ്ടേഷനും  തമ്മില് ഒപ്പു വച്ച ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുന്കാല പ്രാബല്യത്തോടെ അംഗീകാരം നല്കി. ബി.എം.ജി.എഫ് സഹ അധ്യക്ഷന് ശ്രീ ബില് ഗേറ്റ്സ് 2019 നവംബറില് ഇന്ത്യ സന്ദര്ശിച്ച വേളയില് ഡല്ഹിയില് വച്ചാണ് ധാരണാപത്രത്തില് ഒപ്പു വച്ചത്.
താഴെ പറയുന്ന മേഖലകളിലെ സഹകരണത്തിന് ധാരണാപത്രം വ്യവസ്ഥ ചെയ്യുന്നു :-
1. പ്രാഥമിക ആരോഗ്യ സേവനങ്ങള്, പ്രതിരോധ കുത്തിവെയ്പ്, പോഷക സേവനങ്ങള് എന്നിവ മെച്ചപ്പെടുത്തി മാതൃ, നവജാത ശിശു മരണ നിരക്ക്, കുട്ടികളിലെ രോഗഗ്രസ്ഥമായ അവസ്ഥ എന്നിവ കുറയ്ക്കുക, പോഷകാഹാര ലഭ്യത കൂട്ടുക.
(2. കുടുംബാസൂത്രണ മാര്ഗ്ഗങ്ങളുടെ ഗുണനിലവാരം മെച്ചപ്പെടുത്തുക, ചെറുപ്പക്കാരികളില് ലഭ്യത കൂട്ടുക.
3. തിരഞ്ഞെടുത്ത പകര്ച്ച വ്യാധികളുടെ വ്യാപനം കുറയ്ക്കുക.
4. ആരോഗ്യ സംവിധാനങ്ങള് മെച്ചപ്പെടുത്തുക, ഡിജിറ്റല് സാങ്കേതിക വിദ്യയുടെ ഉപയോഗം വര്ദ്ധിപ്പിക്കുക, മാനവ വിഭവ ശേഷി, ബജറ്റ് വിഹിതം എന്നിവയുടെ ഫലപ്രദമായ വിനിയോഗം ഉറപ്പ് വരുത്തുക, ശക്തമായ നിരീക്ഷണ സംവിധാനം ഏര്പ്പെടുത്തുക.
ധാരണാ പത്രത്തിന്റെ നടത്തിപ്പ് നിരീക്ഷിക്കുന്നതിനും, സഹകരണത്തിന്റെ വിശദാംശങ്ങള്ക്ക് രൂപം നല്കുന്നതിനും ഒരു കര്മ്മസമിതി രൂപീകരിക്കും.
ND MRD
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 54 കോടി പിന്നിട്ടു
കഴിഞ്ഞ 24 മണിക്കൂറിനിടെ നൽകിയത് 73 ലക്ഷം ഡോസ് വാക്സിൻ
രോഗമുക്തി നിരക്ക് നിലവിൽ 97.46%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 36,083 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 3,85,336; ചികിത്സയിലുള്ളത് ആകെ രോഗബാധിതരുടെ 1.2%
പ്രതിദിന രോഗസ്ഥിരീകരണ നിരക്ക്  തുടർച്ചയായ 20-ാം ദിവസവും 3 ശതമാനത്തില് താഴെ
രാജ്യത്തിതുവരെ നല്കിയ ആകെ വാക്സിനുകളുടെ എണ്ണം 54 കോടി പിന്നിട്ടു. ഇന്ന് രാവിലെ 7 വരെയുള്ള താല്ക്കാലിക റിപ്പോര്ട്ട് അനുസരിച്ച് 61,35,193 സെഷനുകളിലൂടെ ആകെ 54,38,46,290 വാക്സിന് ഡോസ് നല്കി. കഴിഞ്ഞ 24 മണിക്കൂറിനുള്ളില് 73,50,553 ഡോസ് വാക്സിന് നല്കി.
ഇതില് ഇനിപ്പറയുന്നവ ഉള്പ്പെടുന്നു:
ആരോഗ്യപ്രവര്ത്തകര്
ഒന്നാം ഡോസ് 1,03,49,901
രണ്ടാം ഡോസ് 80,93,907
മുന്നണിപ്പോരാളികള്
ഒന്നാം ഡോസ് 1,82,76,459
രണ്ടാം ഡോസ് 1,21,45,936
18-44 പ്രായപരിധിയിലുള്ളവര്
ഒന്നാം ഡോസ് 19,58,22,860
രണ്ടാം ഡോസ് 1,52,60,695
45-59 പ്രായപരിധിയിലുള്ളവര്
ഒന്നാം ഡോസ് 11,70,84,332
രണ്ടാം ഡോസ് 4,55,80,689
60നുമേല് പ്രായമുള്ളവര്
ഒന്നാം ഡോസ് 8,10,41,849
രണ്ടാം ഡോസ് 4,01,89,662
ആകെ 54,38,46,290
ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്.
ദേശീയ രോഗമുക്തി നിരക്ക് 97.46% ആയി.
രാജ്യത്താകെ ഇതുവരെ 3,13,76,015 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളില് 37,927 പേര് സുഖം പ്രാപിച്ചു.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 36,083 പേര്ക്കാണ്.
തുടര്ച്ചയായ 49-ാം ദിവസവും 50,000ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവില് രാജ്യത്തു ചികിത്സയിലുള്ളത് 3,85,336 പേരാണ്. ഇത് രാജ്യത്തെ ആകെ രോഗബാധിതരുടെ 1.2% മാത്രമാണ്.
രാജ്യത്തെ പരിശോധനാ ശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് 19,23,863 പരിശോധനകള് നടത്തി. ആകെ 49.36 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകള് വര്ധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവില് 2 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 1.88 ശതമാനവുമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 20-ാം ദിവസവും 3 ശതമാനത്തിൽ താഴെ തുടരുന്നു. 69 ദിവസമായി ഇത് 5 ശതമാനത്തിൽ താഴെയാണ്.
കൃഷി മന്ത്രാലയം
സംയോജിത കൃഷി സമ്പ്രദായം പ്രോത്സാഹിപ്പിക്കും : കേന്ദ്ര കൃഷി മന്ത്രി രാധാമോഹന് സിംഗ്
2022 ഓടുകൂടി കര്ഷകരുടെ വരുമാനം ഇരട്ടിയാക്കാന് രാജ്യത്ത് ശാസ്ത്രീയമായി രൂപകല്പ്പന ചെയ്ത സംയോജിത കൃഷി സമ്പ്രദായം പ്രോത്സാഹിപ്പിക്കുമെന്ന് കേന്ദ്ര കൃഷി, കര്ഷകക്ഷേമ മന്ത്രി ശ്രീ. രാധാമോഹന് സിംഗ് പറഞ്ഞു. ന്യൂ ഡല്ഹിയില് കൃഷി, കര്ഷകക്ഷേമ മന്ത്രാലയവുമായി ബന്ധപ്പെട്ട പാര്മെന്ററി കൂടിയാലോചന സമിതിയില് സംസാരിക്കുകയായിരുന്നു അദ്ദേഹം. രണ്ട് ഹെക്ടര് വരെയുള്ള ചെറിയ കൃഷി ഇടങ്ങളാണ് രാജ്യത്തിന്റെ ഭക്ഷ്യ, പോഷക സുരക്ഷ ഉറപ്പ് വരുത്തുന്നതില് മുഖ്യ പങ്ക് വഹിക്കുന്നത്. 23 സംസ്ഥാനങ്ങള്ക്കും ഒരു കേന്ദ്ര ഭരണ പ്രദേശത്തിനുമായി ദേശീയ കാര്ഷിക ഗവേഷണ കൗണ്സില്  45 സംയോജിത കൃഷി സമ്പ്രദായ മാതൃകകള് വികസിപ്പിച്ചിട്ടുണ്ടെന്ന് കേന്ദ്ര മന്ത്രി അറിയിച്ചു.
ND MRD – 634
PIB Headquarters
ഡിവിഷണല് തപാല് അദാലത്ത്
എറണാകുളം പോസ്റ്റല് ഡിവിഷന്റെ തപാല് അദാലത്ത് 2020 മാര്ച്ച് 17 ന് രാവിലെ 11 മണിയ്ക്ക് എറണാകുളം ഹെഡ് പോസ്റ്റ് ഓഫീസ് കെട്ടിടത്തിലെ, എറണാകുളം ഡിവിഷന് പോസ്റ്റ് ഓഫീസസ് സീനിയര് സൂപ്രണ്ടിന്റെ ഓഫീസില് നടക്കും. എറണാകുളം ഡിവിഷനു കീഴിലെ തപാല് സേവനത്തെക്കുറിച്ചുള്ള പരാതികളാണ് ഈ അദാലത്തില് പരിഗണിക്കുക. മുമ്പ് പരിഗണിക്കപ്പെട്ട പരാതികള് അയയ്ക്കേണ്ടതില്ല. പരാതികള് സീനിയര് സൂപ്രണ്ട് ഓഫ് പോസ്റ്റ് ഓഫീസസ്, എറണാകുളം ഡിവിഷന്, കൊച്ചി-682011 എന്ന വിലാസത്തില് 2020 മാര്ച്ച് 17 -ന് മുമ്പായി കിട്ടത്തക്ക വിധത്തില് അയയ്ക്കേണ്ടതാണ്. പരാതികള് അയയ്ക്കുന്ന കവറിനു മുകളില് 'തപാല് അദാലത്ത്' എന്ന് രേഖപ്പെടുത്തേണ്ടതാണ്.
നിതി ആയോഗ്
ATL മാരത്തൺ 2022-23: അടൽ ഇന്നൊവേഷൻ മിഷൻ അപേക്ഷകൾ ക്ഷണിച്ചു
നിതി ആയോഗിന്റെ അടൽ ഇന്നൊവേഷൻ മിഷൻ , ഇന്ന് എഐഎമ്മിന്റെ അടൽ ടിങ്കറിംഗ് ലാബ് പ്രോഗ്രാമിന് കീഴിലുള്ള ഇന്നൊവേഷൻ ചലഞ്ചായ ‘എടിഎൽ മാരത്തൺ 2022-23’-ന് അപേക്ഷകൾ ക്ഷണിച്ചു. എ ടി എൽ മാരത്തണിന്റെ ഈ പതിപ്പിന്റെ പ്രമേയം "ഇന്ത്യയുടെ G20 അധ്യക്ഷത" എന്നതാണ്.
ഇന്ത്യയിലുടനീളമുള്ള യുവ ഇന്നൊവേറ്റർമാർക്ക് ദേശീയ തലത്തിൽ നടത്തുന്ന മത്സരമാണ് എടിഎൽ മാരത്തൺ. അവർക്ക് താല്പര്യമുള്ള സാമൂഹിക പ്രശ്നങ്ങൾ പരിഹരിക്കാനും വർക്കിംഗ് പ്രോട്ടോടൈപ്പുകളുടെ രൂപത്തിൽ നൂതനമായ പരിഹാരങ്ങൾ വികസിപ്പിക്കാനും അല്ലെങ്കിൽ മിനിമം വയബിൾ പ്രോഡക്റ്റ്  വികസിപ്പിക്കാനും കഴിയും.
മാരത്തണിന്റെ അവസാന പതിപ്പ് 7000-ത്തിലധികം നൂതനാശയങ്ങൾക്ക് സാക്ഷ്യം വഹിച്ചു. അതിൽ മികച്ച 350 പേർക്ക് ഇന്റേൺഷിപ്പ് അവസരങ്ങളും സമ്മാനങ്ങളും സർട്ടിഫിക്കറ്റുകളും ലഭിച്ചു.
ഈ വർഷം, വിദ്യാർത്ഥികൾക്ക് നിർദ്ദിഷ്ട പ്രമേയങ്ങൾ അല്ലാതെയുള്ള മേഖലകളിൽ പ്രോജക്ടുകൾ സമർപ്പിക്കാനുള്ള അവസരം ഉണ്ട്. നൽകിയിരിക്കുന്ന പ്രമേയത്തിൽ നിന്ന് വ്യത്യസ്തമായി പ്രാദേശിക സാമൂഹിക പ്രശ്നങ്ങൾ പരിഹരിക്കാൻ വിദ്യാർത്ഥികൾക്ക് കഴിയും.
വിദ്യാർത്ഥികൾക്ക് ATL മാരത്തണിനെക്കുറിച്ചുള്ള എല്ലാ വിശദാംശങ്ങളും ഇംഗ്ലീഷിലും ഹിന്ദിയിലും ലഭിക്കും. രണ്ട് ഭാഷകളിലും അവരുടെ എൻട്രികൾ സമർപ്പിക്കാനും കഴിയും.
AIM, നിതി ആയോഗ് എന്നിവയിൽ നിന്നുള്ള സർട്ടിഫിക്കറ്റുകളും മറ്റ് നിരവധി ആവേശകരമായ അവസരങ്ങളും ഉള്ള സ്റ്റുഡന്റ് ഇന്നൊവേറ്റർ പ്രോഗ്രാമിലൂടെ മികച്ച ടീമുകൾക്ക് ഇന്ത്യയിലെ മുൻനിര കോർപ്പറേറ്റുകൾ, ഇൻകുബേഷൻ സെന്ററുകളിൽ നിന്ന് ഇന്റേൺഷിപ്പ് അവസരം ലഭിക്കും.
പ്രശ്ന പ്രസ്താവന മേഖലകൾ
1. വിദ്യാഭ്യാസം
2. ആരോഗ്യം
3. കൃഷി
4. പരിസ്ഥിതി & കാലാവസ്ഥാ സുസ്ഥിരത
5. വികസനം
6. ഡിജിറ്റൽ സമ്പദ്വ്യവസ്ഥ
7. വിനോദസഞ്ചാരം
8. മറ്റുള്ളവ